kardosdrur/scandi-wiki huggingface dataset:
Alireza Faghani

Alireza Faghani (født 21. marts 1978) er en iransk fodbolddommer som har været på FIFAs Internationale Dommerliste siden 2008, og som til dagligt dømmer i Persian Gulf Pro League. Faghani har dømt adskillige større kampe, eksempelvis 2014 AFC Champions League og VM-finalen for klubhold i 2015. Han medvirker som dommer ved VM i fodbold 2018 i Rusland.

Referencer

Eksterne henvisninger 

Personer fra Kashmar
Fodbolddommere fra Iran
Dommere i VM i fodbold 2018
Kashmar

Kashmar () er en by i provinsen Razavi Khorasan i det nordøstlige Iran. Byen har  inbyggere og er berømt for sin hellige cypres, der blev fældet i 800-tallet og er kendt som Cypressen i Kashmar.

Referencer

Eksterne henvisninger
Natura 2000-område nr. 122 Store Øresø, Sortesø og Iglesø

Natura 2000-område nr. 122 Store Øresø, Sortesø og Iglesø består af 3 adskilte arealer i Munkebjerg- og Gærup Skov i "De Fynske Alper" tæt på Fåborg. Området er et randmorænelandskab som er præget af en næringsfattig jordbund. Natura 2000-området har i alt et areal på 16 hektar og de tre områder udgør sammen habitatområde H 106.

Områdebeskrivelse 
Store Øresø er en lavvandet sø med et areal på 6,5 hektar og er en forholdsvis næringsrig sø, der er omgivet af udstrakte elle- og askeskove, som delvis er opstået på gammel søbund i forbindelse med en sænkning af søens vandstand og dels ved tilgroning af lysåbne rigkær og kildevæld.

Sortesø er en lille, forholdsvis dyb sø med et areal på 1,2 ha. Den er en næringsfattig og brunvandet sø, som er en meget sjælden naturtype på Fyn. Søen omgives af en bræmme af hængesæk og skovbevokset tørvemose, hvor der findes en del plantearter
tilknyttet næringsfattige moser. Ligeledes findes mange sjældne svampearter i området.

Iglesø er en lille mose, en hængesæk udviklet ud fra en næringsfattig sø, og mosen er antagelig under udvikling mod en egentlig højmose. Iglesø indeholder mange plantearter, der er karakteristiske for næringsfattige mosetyper

Naturbeskyttelse 
Natura 2000-området består af Habitatområde nr. H106 og
ligger i Faaborg-Midtfyn Kommune i Vandområdedistrikt Jylland og Fyn og Vandområdedistrikt Sjælland i vandplanopland Vandplan 1.13 Odense Fjord 

Store Øresø blev landskabsfredet i 1960 med forbud mod opførelse af bygninger i skovene omkring søen. Fredningen blev tilbudt af søens ejere i slutningen af 1950’erne

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen
 Basisanalysen 2016-21

Natura 2000-planer
EU-habitatområder i Danmark
Fredede arealer i Danmark
Lokaliteter i Faaborg-Midtfyn Kommune
Ule träsk

Ule träsk (finsk: Oulujärvi) er en indsø i det mellemste Finland. Ule träsk ligger i det vestlige Kajanaland i det tidligere Uleåborgs len. Ule träsk er Finlands femte største sø, og søen er delt mellem kommunerne Kajaani, Paldamo og Vaala.

Ule träsk har afløb gennem Ule Elv, der munder ud i Bottenbugten ved Uleåborg.

Søer i Finland
Ule elv

Ule elv, Ule älv eller Oulujoki er en elv i Finland. Den har sit udspring i Ulesøen, og den løber gennem kommunerne Vaala, Utajärvi og Muhos, før den munder ud i Bottenbugten ved Uleåborg. Elven er 107 km lang. 

Det er bygget tolv vandkraftværker langs elven. Til sammen producerer de 2,6 TWh strøm hvert år. 

Floder i Finland
Ben Shapiro

Benjamin Aaron "Ben" Shapiro (født 15. januar 1984) er en konservativ amerikansk politisk kommentator og forfatter. Han var i 2015 med til at stifte det selverklærede "konservative medie" The Daily Wire, som producerer nyheder, meningsindhold og anden underholdning (film m.m.), der tager "afsæt i en modkultur" (underforstået: konservative værdier og normer). Han har her siden 2015 været vært på sit eget program (podcast) med navnet "The Ben Shapiro Show". Han er desuden medstifter og tidligere chefredaktør for medievagtholdgruppen TruthRevolt.

Hans første bog fra 2004, "Brainwashed: How Universities Indoctrinate America's Youth" , begyndte han at skrive, da han blot var 17 år gammel, hvilket gør ham til den yngste nationale syndikerede klummeskribent i USA.  Han hår siden skrevet adskillige bøger – i alt 15 bøger per juni 2021. 

Han var i perioden 2012 til 2016 editor-at-large på mediet Breitbart News, men opsagde i marts 2016 denne stilling, da mediet – i henhold til Ben Shapiro – ikke udviste tilstrækkelig støtte til en af mediets egne rapportere, Michelle Fields, som havde påstået, at Corey Lewandowski (Donald Trumps tidligere kampagnechef) havde overfaldt hende.

Bøger 
Shapiro har (pr. maj 2021) udgivet 15 bøger og har yderligere en bog planlagt til

 Brainwashed: How Universities Indoctrinate America's Youth (ISBN 0-78526148-6). WND Books: 2004.
 Porn Generation: How Social Liberalism Is Corrupting Our Future (ISBN 0-89526016-6). Regnery: 2005.
 Project President: Bad Hair and Botox on the Road to the White House (ISBN 1-59555100-X). Thomas Nelson: 2008.
 Primetime Propaganda: The True Hollywood Story of How the Left Took Over Your TV (ISBN 0-06209210-3). Harper Collins: 2011.
 Bullies: How the Left's Culture of Fear and Intimidation Silences America (ISBN 1-47671001-5). Threshold Editions: 2013.
 The People vs. Barack Obama: The Criminal Case Against the Obama Administration (ISBN 1-47676513-8). Threshold Editions: 2014.
 A Moral Universe Torn Apart (ISBN 978-1945630941). Creator's Publishing: 2014.
 What's Fair and Other Short Stories (ASIN B016R28SLM; Amazon e-book; ikke længere tilgængelig). Revolutionary Publishing: 2015.
 True Allegiance (ISBN 1-68261077-2). Post Hill Press: 2016.
 Say It's So: Papa, Dad, Me and 2005 White Sox Championship Season (ISBN 978-1546751731). CreateSpace Independent Publishing Platform: maj 2017.
 The Right Side of History: How Reason and Moral Purpose Made the West Great (ISBN 978-0062857903). Broadside Books: 2019.
 Facts Don't Care about Your Feelings (ISBN 978-1949673166). Creators Publishing: november 2019.
 How to Destroy America in Three Easy Steps. (ISBN 978-0063001879). Harper Collins: 2020.
 Catastrophic Thinking (ISBN 978-1949673265). Creators Publishing: februar 2020.
 Facts (Still) Don't Care About Your Feelings (ISBN 978-1949673166). Creators Publishing: september 2020.
 (Kommende). The Authoritarian Moment: How the Left Weaponized America's Institutions Against Dissent (ISBN 978-0063001824). Broadside Books: juli 2021.

Referencer

Eksterne henvisninger

 
 

Personer fra Los Angeles
Amerikanere i 2000-tallet
Debattører
Jøder fra USA
Mogens Just Mikkelsen

Mogens Just Mikkelsen (født 23. oktober 1962 i Bogense) er en dansk olympisk sejlsportsmand i Star klassen. Just Mikkelsen deltog i 1988 og 1992 i Sommer-OL og i 1992 sammen med Benny F. Andersen.

Kilder

Eksterne henvisninger 

Sejlsportsfolk fra Danmark
Deltagere for Danmark ved sommer-OL 1988
Deltagere for Danmark ved sommer-OL 1992
Personer fra Bogense
Eleonora af Portugal

Eleonora af Portugal (født 1211, død 28. august 1231) var en portugisisk prinsesse, datter af Alfons 2., der var gift med Valdemar den Unge af Danmark. Hun var dronning af Danmark fra 1229 og indtil sin død i 1231.

Eleonora døde i barselsseng d. 28. august 1231, men led desuden af cancer. Hendes eneste barn blev ikke mere end omkring ½ år gammel.

Eksterne henvisninger 

Huset Capet
Kongelige fra Portugal
Ikke-regerende dronninger af Danmark
Bejliket Tunis

Bejliket Tunis var et autonomt beylik af det Osmanniske rige, det blev grundlagt den 15. juli, 1705, efter at Hafsidene ledet af Al-Husayn I ibn Ali at-Turki besejrede de tyrkiske Deys der kontrollerede hvad der nu er Tunesien.

Historie 
Selvom dejene blev besejret, fortsatte Tunesien at være en vassal af det osmanniske rige, I det 19. århundrede blev landet mest autonome, selv om det stadig var officielt en osmannisk provins. I 1861 vedtog Tunesien den første forfatning i den arabiske verden, men en bevægelse mod uafhængighed blev hæmmet af den fattige økonomi og politiske uro. I 1869 erklærede Tunesien sig konkurs, og en international finansiel kommission med repræsentanter fra Frankrig, Det Forenede Kongerige og Italien tog kontrol over økonomien. 

Tunesien blev et protektorat af Frankrig den 12. maj 1881, efter at franskmændene hævdede, at tunesiske tropper havde krydset grænsen til deres koloni i Algeriet. Tunesien modtog senere sin uafhængighed fra Frankrig den 20. marts 1956.

Noter 

Osmanniske Rige
Fallout 76

Fallout 76 er et multiplayer spil der udviklet af Bethesda Game Studios og udgivet af Bethesda Softworks. Det er det nyeste Fallout spil i Fallout serien. Fallout 76 blev udgivet på Windows, PlayStation 4 og Xbox One d.14 november 2018. Fallout 76 blev ikke udgivet på steam, i stedet blev det udgivet gennem deres egen launcher Bethesda.net. Det var muligt at spille betaen på alle tre platformer fra oktober 2018.

Sceneri 
Spillet forgår i delstaten West Virginia i året 2102, det er 25 år siden "The Great War" hvor Kina og USA bombede hinanden med Atombomber til der næsten ingen ting tilbage, Vault 76 som er en kontrol vault der er designet uden et socialt eksperiment, hvilke er sjældent for vaults. Spillernes karakter kommer frem fra Vault 76 efter at have fejret "Reclamatiom Day", spillernes karakter bliver efterfulgt sendt på missioner af overseeren til at udforske alle dele af the wasteland.

Gameplay 
Ifølge Todd Howard er spillet fire gange så stort som Fallout 4. Spillet er open-world. Spillet er helt online, men solospil er muligt; via undgåelse af andre spillere. Spillet er blevet bekræftet for ikke at have interaktive menneskelige NPC'er, selvom der stadig er robotter og andre væsner. Spillet er blevet mærket som et "softcore survival game". Døden resulterer ikke i tab af progression. Mad og vand kan også være nødvendige for at overleve i Fallout 76.

Spillet køres fra flere servere, serverne understøtter 24 til 32 spiller per server. Derudover er mods og private servere planlagt til spillet, men de vil blive implementeret efter frigivelsen.

Referencer

Eksterne henvisninger 
 

Computerspil
76
Krige Finland har været med i

Dette er en list over krige Finland har været involveret i.

Finlands militær
Stronghold: Crusader

Stronghold: Crusader, udgivet den 31. juli 2002, er efterfølgeren til Firefly Studios's 2001 real-time strategi videospil Stronghold. Crusader har meget til fælles med den oprindelige Stronghold, men adskiller sig fra sin forgænger i det faktum, at spillet ikke længere ligger i en Europa, i stedet blive sat i Mellemøsten i løbet af korstogene. Crusader er det mest populær af spilene i Storenghold serien. Spillet har siden hen også fået en efterfølger som er Stronghold Crusader II.

Gameplay 
Spillet ligner det oprindelige Stronghold , den store forskel er, at spillet er sat i Mellemøsten . Som følge heraf kan bedrifter kun bygges på oase græs, hvilket fører til rivalisering blandt spillere for begrænset landbrugsjord og ressourcer. Spillet tilføjer nye AI-modstandere (antallet afhænger af versionen af spillet) og flere nye arabiske enheder, der kan købes fra en lejesoldatpost. Farven på spillerens enheder er også blevet ændret fra blåt til rødt for at matche farverne på Tempel ridderne.

Kampagner 
Stronghold Crusader har flere realtidsstrategiske kampagnestrenge. Disse dokumenterer første, anden og tredje korstog samt konflikter inden for de enkelte korsfarerstater. Hver kampagne består af flere kampe, såsom Nicaea, Heraclea, belejring af Antioch, Krak des Chevaliers og belejring af Jerusalem. Spillet indeholder også Crusader Trail, en serie på 50 sammenhængende missioner mod forskellige modstandere.

Referencer 

Computerspil
Strategispil
Silver Linings Playbook

Silver Linings Playbook er en amerikansk romantisk dramakomedie fra 2012. Filmen er instrueret af David O. Russell og har Bradley Cooper og Jennifer Lawrence i hovedrollerne.

Medvirkende 
 Bradley Cooper som Pat Solitano
 Jennifer Lawrence som Tiffany
 Robert De Niro som Pat Solitano Sr.
 Jacki Weaver som Dolores Solitano
 Chris Tucker som Danny
 Anupam Kher som Dr. Patel
 John Ortiz som Ronnie
 Shea Whigham som Jake
 Julia Stiles som Veronica
 Paul Herman som Randy
 Dash Mihok som Betjent Keogh

Eksterne henvisninger 
 

Amerikanske film fra 2012
Dramafilm fra USA
Film baseret på bøger
Mark Meechan

Markus Meechan er en "YouTuber" fra Skotland, som går under aliasset Count Dankula. I hans værker diskuterer han ofte politiske begivenheder med et komisk islæt.

Kontrovers 
I april 2016 offentliggjorde Markus en video med titlen "M8 Yer Dugs A Nazi", hvori han lærte hans kærestes hund Buddha at løfte poten, når han siger "Sieg Heil", at reagere på sætningen "gas the jews" (dansk: gas jøderne), og han viser også hunden en af Adolf Hitlers taler. Denne video resulterede i, at han i marts 2018 blev anklaget for at være "groft stødende" under The Communications Act of 2003.

Mark Meechan (Count Dankula) valgte at lære sin kærestes hund disse "tricks" som en joke, fordi kæresten mente at hunden Buddha var så sød og uskyldig, så Mark synes det ville være sjovt at få hunden til at gøre "forfærdelige ting" for at vise hans kæreste at hunden ikke altid var så sød og uskyldig som hun troede.

Mark Meechan mødte både modstand, men også stor støtte da han blev anklaget af politiet og fik at vide han skulle i retten.

Politik 
Den 16. juni 2018 blev Meechan medlem af partiet UKIP.

Kilder

Eksterne henvisninger 
 
 
 

YouTubere fra Storbritannien
Mercedes-Benz Citaro

Mercedes-Benz Citaro er en busmodel fremstillet af Mercedes-Benz.

I Movia-området benyttes typen af Nobina på mange af deres linjer i Nordsjælland og Hovedstadsområdet, samt af Anchersen på linje 4A og linje 350S.

Referencer 

Citaro
Gotham City

Gotham City er en fiktiv by i USA, hvor superhelten Batman bor. Byen blev grundlagt af en norsk lejesoldat i 1635, men blev senere overtaget af briter.

Byen nævnes for første gang i 1941, inden dette fandt Batmans eventyr sted i New York eller en anden, ikke navngivet by.

I byen findes også Arkham Asylum, et mentaltsygehus for psykisk syge mennesker, der er spærret inde på grund af grove forbrydelser.

Gotham Citys beliggenhed er traditionelt skildret som at være i i staten New Jersey, tæt på Metropolis. I løbet af årene, har Gothams udseende og atmosfære fået indflydelse fra byer som New York City, hvilket grænser op til New Jersey og Chicago.

I DC Extended Universe, afslører Suicide Squad fra 2016, at Gotham City ligger i New Jersey. Beliggenheder anvendt som inspiration eller optagelses locations for Gotham City i live-action Batman film og tv-serier har været Chicago, Detroit, Pittsburgh, Los Angeles, New Jersey og New York City.

Kilder

Eksterne henvisninger 
 Gotham City History and Notable Locations from the Batman 1960s TV show, liste over steder i tv-serien Batman.
 Gotham City's article at Pop-Cult Guides, komplet med kildebelagte kort og lister over steder med mere
 DC Comics Database om Gotham City
 DC Comics Database, Wikikategori: Gotham City
 Feature: Gotham City, A Visual History
 

Batman
Fiktive byer
Fiktive steder fra DC Comics
Joel Pettersson

Joel Pettersson (født 8. juni 1892 i Lemland, død 5. januar 1937 i Finström) var en ålandsk forfatter og maler. 

Til trods for at kun lidt af det han skrev blev kendt mens han levede, regnes han i eftertiden som en af de vigtigste ålandske forfattere. Hans billeder, som er blevet karakteriseret som modernistiske og ekspresionistiske blev bemærket og  og anerkendt tidligere end forfatterskabet.

Referenser 

Svensksprogde forfattere
Malere fra Finland
Forfattere fra Finland
Personer fra Lemland
Arkæologisk grænsekompleks Hedeby og Dannevirke

Arkæologisk grænsekompleks Hedeby og Dannevirke er et verdensarvsområde i Sydslesvig i Slesvig-Holsten. Dannevirke og Hedeby blev optaget på UNESCOs liste over verdensarv den 30. juni 2018. Hedeby og Dannevirke ligger på den jyske halvøs smalleste sted.

Hedeby 
Hedeby var en handelsplads, der blev oprettet i 700–tallet. Byen blev nævnt i 804. I 808 ødelagde den danske kong Godfred handelspladsen Reric i det nuværende Mecklenburg-Vorpommern, og han tvangsforflyttede byens købmænd til Hedeby.

I 1050 afbrænder den norske kong Harald Hårderåde Hedeby, og indbyggerene flyttede til den nuværende Slesvig by, der efterhånden udviklede sig til at blive den lokale købstad. Den internationale handel blev senere overtaget af Lübeck og andre Hansestæder.

Dannevirke 
Dannevirke er en 33 km lang forsvarsvold, der strækker sig fra Vindeby Nor nær Østersøen (Egernførde Fjord) mod øst og frem til den sumpede marsk ved floderne Trenen og Ejderen, der munder ud i Vesterhavet mod vest. 

Østervolden strækker sig fra Vindeby Nor til Østerbækkens munding i Slien. Slispærringen blev oprettet ved et af de smalleste steder i Slien og tæt ved vikingebyen Fysning. Hovedvolden forbinder handelspladsen Hedeby med marsklandet i vest.

De ældste dele af  Dannevirke er formodentligt anlagt 400-500 e.v.t. Østervolden blev dog først færdig i år 737. Dannevirke blev fornyet og forstærket flere gange. I 1170 fik kong Valdemar den Store således opført Valdemarsmuren af munkesten, mens Margretevold er tillagt dronning Margrete Sprænghest (gift med Valdemar den Stores sønnesøn og formynder for hans oldesøn).

Dannevirke blev senest brugt til forsvar under den 2. Slesvigske Krig i 1864. Slaget ved Mysunde fandt sted den 2. februar. Natten mellem den 5. og 6. februar 1864 rømmede den danske hær stillingerne ved Dannevirke.

I 1944 planlagde den tyske værnemagt at etalere en pansergrav på stedet.

Grænsen ved  Ejderen 
I år 811 aftaler 12 danske og 12 frankiske stormænd, at floden Ejderen skal være rigsgrænse mellem Danmark og Frankerriget. Dermed bliver den danske besiddelse af Dannevirke og Hedeby internationalt anerkendt. 

Med korte afbrydelser gælder Ejder-grænsen mellem Danmark og Tyskland frem til Freden i Wien i 1864. Denne grænse er gennem mange år Tysklands mest stabile grænse. I århundrerne forløb er der dog mange fyrster, der skaffer sig besiddelser på begge sider af den formelle rigsgrænse.

Ansgar i Hedeby 
I 826 ankom munken Ansgar, der senere blev kendt som Nordens apostel, til Hedeby. I 848 gav den danske kong Horik 1. Ansgar tilladelse til at bygge en kirke i Hedeby. Det blev Danmarks første kirke. Nogle år senere fik Ansgar også bygget den første kirke i Ribe.

Ansgar var udsendt fra klosteret Corvey ved Weser i Westfalen i det nuværende Nordrhein-Westfalen.

Danmark samles 
Kong Gorm den Gamle, dronning Thyra Dannebod og deres søn Harald Blåtand samlede Danmark til et rige i 900–tallet. Denne begivenhed er omtalt på Jellingstenene. Jellingmonumenterne blev verdensarv i 1994. 

Sydslesvig
Danmark i middelalderen
Vikingetid
Verdensarvsområder i Tyskland
Daner
Arkæologiske områder
Javier Chevantón

Ernesto Javier Chevantón Espinosa (født 12. august 1980 i Juan Lacaze, Uruguay) er en uruguayansk tidligere fodboldspiller (angriber).

Chevantón spillede gennem sin karriere 22 kampe og scorede syv mål for det uruguayanske landshold. Han debuterede for holdet 13. juli 2001 i et Copa América-opgør mod Bolivia. Han sidste landskamp var en VM-kvalifikationskamp mod ærkerivalerne Argentina 11. oktober 2008.

På klubplan spillede Chevantón størstedelen af sin karriere i Europa, hvor han blandt andet repræsenterede italienske Lecce og Atalanta, franske AS Monaco og Sevilla FC fra Spanien. Han havde også ophold i hjemlandet hos Danubio og Liverpool Montevideo.

Referencer

Eksterne henvisninger 

Fodboldspillere fra Uruguay
Fodboldspillere fra U.S. Lecce
Fodboldspillere fra Atalanta BC
Fodboldspillere fra Queens Park Rangers F.C.
Fodboldspillere fra Sevilla FC
Fodboldspillere fra AS Monaco FC
Guillermo Giacomazzi

Guillermo Gonzalo Giacomazzi Suárez (født 21. november 1977 i Montevideo, Uruguay) er en uruguayansk tidligere fodboldspiller (midtbane).

Giacomazzi spillede gennem sin karriere 17 kampe for Uruguays landshold. På klubplan spillede han størstedelen af sin karriere i Italien, hvor han blandt andet repræsenterede både Lecce, Palermo og Perugia.

Referencer

Eksterne henvisninger 

Fodboldspillere fra Uruguay
Fodboldspillere fra U.S. Lecce
Fodboldspillere fra Club Atlético Peñarol
Fodboldspillere fra U.S. Palermo
Fodboldspillere fra Empoli F.C.
Fodboldspillere fra AC Siena
Fodboldspillere fra Perugia Calcio
Personer fra Montevideo
Estvad-Rønbjerg Sogn

Estvad-Rønbjerg Sogn er et sogn i Skive Provsti (Viborg Stift). Sognet ligger i Skive Kommune;

I sognet ligger Estvad Kirke og Rønbjerg Kirke

Sognet blev dannet 1. juni 2018 ved en sammenlægning af Estvad Sogn og Rønbjerg Sogn.

Estvad-Rønbjerg Sognekommune 
Fra 1842 til 1970 udgjorde området Estvad–Rønbjerg Sognekommune i Ginding Herred i Ringkøbing Amt. Den gamle sognekommune blev lagt sammen med Skive Kommune i 1970.

Eksterne henvisninger 
 
 

Sogne i Skive Kommune
Sogne i Viborg Stift
Sogne i Ginding Herred
Etableret i 2018
Alfonso, fyrste af Asturien (1907–1938)

Alfonso, fyrste af Asturien RE, (Alfonso Pío Cristino Eduardo Francisco Guillermo Carlos Enrique Eugenio Fernando Antonio Venancio de Borbón y Battenberg; født 10. maj 1907, død 6. september 1938) var titulær fyrste af Asturien, senere med høflighedstitlen greve af Covadonga. I 1907–1931 var han Spaniens kronprins. De to næste år var han kronprins i eksil. I 1933–1938 havde han ikke arveret til den spanske trone.

Forældre 
Alfonso af Asturien var den ældste søn af kong Alfons 13. af Spanien og den britisk fødte dronning Victoria Eugenie af Battenberg. Han var barnebarn af Alfons 12. af Spanien, Maria Christina af Østrig, Henrik Moritz af Battenberg og Beatrice af Storbritannien. Han var oldesøn (datterdattersøn) af Victoria af Storbritannien.

Ægteskaber 
Alfonso giftede sig to gange. Begge gange med cubansk fødte kvinder, og begge ægteskaber endte med skilsmisse. Han var gift med Edelmira Ignacia Adriana Sampedro-Ocejo y Robato (1906–1994) i 1933–1937 og med Marta Esther Rocafort y Altuzarra (1913–1993) i 1937–januar 1938.

Begge Alfonsos ægteskaber var barnløse.

Afkald på arveretten 
Da ingen af hustruerne var af fyrsteligt blod, måtte Alfonso give afkald på sine titler og arveretten til den spanske trone. Til gengæld anlagde han høflighedstitlen greve af Covadonga, og hans første hustru blev grevinde af Covadonga. Selv Edelmira ikke var prinsesse, så blev hun alligevel opfattet som en del af den kongelige familie. Hun arvede fx nogle af enkedronning Victoria Eugenie af Battenbergs smykker.

Det var egentlig Alfonsos næstældste broder (Jaime, hertug af Segovia og Anjou), der skulle indsættes som tronfølger, men da Jaime var døv, forbigik eksil-kongen (Alfons 13. af Spanien) ham. I stedet blev den yngste broder (Juan af Barcelona) indsat som eksil-tronfølger.

Den spanske diktator Francisco Franco ville ikke acceptere den liberale Juan af Barcelona som tronfølger. I stedet forhandlede Franco med en række andre prinser, og det endte med, at Juan af Barcelonas ældste søn blev tronfølger i 1971 og konge i 1975. Den senere konge (prins Juan Carlos) var kommet til Spanien i 1948, da han var 10 år gammel, og han var blevet opdraget i Francos ånd.

Alfonso blev dermed farbror til Juan Carlos af Spanien (konge i 1975–2014). 
.

Bløder 
Som andre af dronning Victoria af Storbritanniens efterkommere var Alfonso bløder. Han mødte sin første hustru, da han blev behandlet for hæmofili på et sanatorium i Lausanne i Schweiz.

I 1938 kom Alfonso alvorligt til skade i en bilulykke i Florida, USA. Kun 31 år gammel døde han af sine blødninger.

Referencer 

Huset Bourbon
Kongelige fra Spanien
Fyrster af Asturien